मिस्र ने अपनी ऐतिहासिक धरोहरों को संजोने के लिए कई सार्थक प्रयास किए हैं। जिसमें अबु सिंबल मंदिर इसकी सबसे बड़ी मिसाल है। जिसे नील नदी पर बनने वाले अस्वान बांध की वजह से दूसरी जगह शिफ्ट किया गया। ऐतिहासिक धरोहरों की विशाल एवं अद्भुत कलाकृतियों को संजो कर रखने का यह सपना देखना और इन्हें शिफ्ट करना जितना मुश्किल लग रहा है वाकई में यह उससे भी ज्यादा जटिल है। एक टीम ने मिस्र के इस ऐतिहासिक मंदिर को 5 साल की कड़ी मशक्कत के बाद तोड़ा। इसके बाद मंदिर के टुकड़े उठाकर पहाड़ी पर करीब 60 मीटर की ऊंचाई पर लाकर टुकड़े में हुए पत्थरों को जोड़कर मंदिर को फिर से तैयार किया गया। इस मंदिर को करीब 860 टुकड़ों में काटा गया। वही रानी के अद्भुत मंदिर को 200 से ज्यादा टुकड़ों में काटकर दूसरी जगह ले जाया गया।